Отпадат часовите ограничения за влизане и излизане в София Хората отново ще могат да преминават по всяко време срещу декларация От днес , 21 април , гражданите , които отиват или се връщат от работа с личен автомобил , ще могат да влизат и излизат в София по всяко време срещу декларация . В декларацията ще трябва да бъдат посочени и работното място , и телефонът на работодателя . Това става ясно от поредната заповед на здравния министър Кирил Ананиев . Припомняме , че посред нощ на 16 април управляващите решиха да блокират София като мярка срещу разпространението на Covid - 19 . През четирите почивни дни в столицата можеше да се влиза с личен автомобил само във времеви прозорци , бяха спрени влакове , а разписанието на междуградските автобуси бе променено . Днес сутринта на повечето КПП - та имаше километрични опашки , като десетки хора се оплакаха , че не са могли да стигнат до работните си места . СЗО обяви COVID - 19 за пандемия на 10 март , а вече почти 2 млн . души са потвърдени с коронавируса - в 214 държави . Починалите надвишават 128 хил . България е в извънредно положение от 13 март , като периодично се налагат нови ограничения . 51 са потвърдените случаи на коронавирус през изминалата нощ в страната , от които 16 души са настанени в болница , съобщи по - рано днес ген . - майор Венцислав Мутафчийски , председател на Националния оперативен щаб за борба с коронавируса и началник на ВМА . С тях броят на заболелите достигна 966 , което е ръст с 5 , 6 % , като 752 са активните случаи .